
Üdvözlünk a JURASSIC PARKBAN! 


Ez a világ leghíresebb dinoszaurusz parkja, amit most már Te is megépíthetsz LEGO® kockákból. 
A több mint 3000 elemet tartalmazó LEGO Jurassic Park: T. rex tombolás készlet tartalmazza az 
egyetlen sztárt, mely a sorozat minden filmjében feltűnik – a rémisztő Tyrannosaurus rexet – és 
az ikonikus Park kapukat, melyek a film legizgalmasabb jeleneteiből ismert, rejtett címkékkel 
vannak kiegészítve. A készletben hat minifigurát találsz: a park alapítóját, John Hammondot, Alan 
Grant paleontológust, Ellie Sattler paleobotanikust, Ian Malcom káosz teoretikust, Ray Arnold 
főmérnököt és Dennis Nedry programozót. 


„A dinoszaurusz és az emberi faj között mintegy 65 millió éves fejlődés áll, 
amelyet most hirtelen eltöröltek. Honnan is tudhatnánk, hogy mi lesz ebből?“ 


Jurassic World TM & © Universal Studios 
and Amblin Entertainment, Inc. 
Dr. Alan Grant 

A FILMES PILLANATOK ÁTVÁLTOZNAK LEGO 


® JELENETEKKÉ 


Hatalmas kihívást jelentett a Jurassic Parkot LEGO® készletté alakítani, hiszen nem 
csupán a hatalmas élőlény LEGO kockákból való megépítése bonyolította meg a 
dolgunkat, de az is, hogy a kapukat rengeteg fantasztikus filmes pillanattal töltsük meg. 


John Hammond a látogatói étkezőben ülve fagylaltot eszik, amin 
„nem spórolt semmit“, közben pedig eltűnt unokái miatt aggódik. 


Ellie Sattler újraindítja a park áramforrásait a karbantartó épületben. 
Fel kell pumpálnia az elsődleges kart, hogy töltést kapjon, azonban 
nincs egyedül... 


Ray Arnold íróasztalánál folyamatosan tájékoztatja a többi dolgozót 
a közeledő vihar helyéről, emellett arról is gondoskodik, hogy időben 
evakuálja őket. 


A Jurassic Park őserdejének mélyén fekvő fagyökereken átmászva 
Alan Grant egy újonnan kikelt tojásra bukkan, ami igazolja Ian Malcolm 
megállapítását, miszerint „az élet utat tör magának“. 

John Hammond „Üdvözöljük a Jurassic Parkban!“ 
John Alfred Hammond egy skót kockázatitőke-befektető 
és a Jurassic Park vezérigazgatója. A kihalt állatok 
visszatérése iránti lelkesedése miatt pénzt gyűjt, hogy 
támogassa Dr. Henry Wu és csapatának kísérleteit, 
melyet egy InGen nevű cég keretein belül végeznek. Az 
a terve, hogy megnyitja a világ egyetlen dinoszaurusz 
parkját Isla Nublar szigetén. Lelkesedése azonban 
elhomályosítja ítélőképességét és figyelmen kívül hagyja 
a lehetséges kockázatokat. 


Alan Grant „Az élet utat tört magának.“ 
Alan Grant egy világhírű paleontológus, aki dinoszaurusz 
maradványok után kutat az Egyesült Államokban. 
A paleontológus eltökélten részt akar venni a szinte 
teljesen John Hammond által támogatott új ‚Jurassic 
Park‘ létrehozásában, azzal az ígérettel, hogy Hammond 
még három évig finanszírozza az ásatását. Bár állítása 
szerint nem kedveli a gyermekeket, a Jurassic Parkban 
töltött ideje alatt mégis szoros barátságot köt John 
Hammond unokáival, Lexszel és Timmel. 


Ellie Sattler „Azt mondta, van egy T. rexük?“ 
A világhírű paleobotanikus és egyben Alan Grant 
partnere, Ellie Sattler is részt vesz az egyesült 
államokbeli ásatáson. Ellie az első, aki észreveszi, 
hogy valami különös történik a Jurassic Parkban: olyan 
növények nőnek az út szélén, amelyek már kihaltak. 
Kulcsfontosságú szerepe van a park áramellátásának 
helyreállításában, miután Nedry megbuherálta azt. 
Emellett többször is találkozott a park legveszélyesebb 
teremtményeivel, a velociraptorokkal. 


Ian Malcolm „Ezeket a tudósokat annyira lefoglalta, hogy 
mire képesek, hogy fel sem mérték, mit szabad csinálni.“ 
A „káoszelméletre“ specializálódott matematikust, Ian 
Malcolmot a park ügyvédje, Donald Gennaro meghívja 
a Jurassic Parkba, mivel ő olyan veszélyekre is felfigyel, 
amiket mások nem vennének észre. Malcolm teljesen 
tisztában van a dinoszauruszok jelentette veszélyekkel, 
és úgy gondolja, lehetetlen irányítani őket. Rávilágít, hogy 
„az élet utat tör magának“. Természetesen az aggályai 
rémisztően igaznak bizonyulnak... 


Ray Arnold „A kerítések nem működnek a parkban.“ 
Ray Arnold főmérnök felelős a Jurassic Park legtöbb 
építményéért és működéséért a tervezési és tesztelési 
fázisban. Ő gondoskodik arról, hogy a park személyzetét 
még a trópusi vihar megérkezése előtt evakuálják. 
Nedry fondorlatai miatt alaphelyzetbe kell állítania a 
park rendszerét John Hammond utasítására. Ám a 
visszaállításukhoz át kell kelnie a komplexumon, hogy 
eljusson a karbantartó épületbe... 


Dennis Nedry „A-a-a! Nem használta 
a varázsszót! A-a-a! A-a-a!“ 
A képzett programozót, Dennis Nedry-t azért vették 
fel, hogy programokat írjon a Jurassic Park operációs 
rendszeréhez. Anyagi gondjai miatt azonban úgy dönt, 
ellopja az InGen cég titkait, majd a lehető legdrágábban 
eladja őket. Annak érdekében, hogy meg tudjon szökni 
az ellopott dinoszaurusz embriókkal teli tárolóval, 
megbuherálja a Jurassic Park rendszerét, miközben egy 
vihar közeleg a sziget felé. 

NÉHÁNY SZÓ A LEGO 


® TERVEZO” I CSAPATÁRÓL 


A filmben azt mondják: „A több millió éve kihalt állatok, mint például a 
dinoszauruszok, néha tervrajzokat hagynak maguk után, hogy megtaláljuk őket. 
Csak azt kell tudnunk, hol keressük.“ 
Ez a LEGO® modellre nem igaz, hiszen a LEGO kockából épült dinoszaurusznak 
nincs meglévő tervrajza, amit meg kell találnunk. Helyette egy csapatnyi 
embernek kell elkészítenie a modellt kockáról kockára, míg az tökéletes nem 
lesz. A modell munkacsoportja modelltervezőkből, egy marketing csapatból, 
termékellenőrökből, építési útmutatót összeállító fejlesztőkből, egy vezető 
tervezőből és még sok más dolgozóból állt. 


Mark Stafford – LEGO Modelltervező: 


„Az első dolog, amit a Jurassic World: Bukott birodalom 
projekt keretein belül tettünk az volt, hogy felhasználható 
dinoszauruszos dolgokat keresve átkutattuk a tervezői 
irodát. Ekkor bukkantunk rá a szürke, kockából épült 
T. rexre, amit a LEGO® Creator csapat egyik tagja, 
Mike Psiaki készített első LEGO munkájaként 2012- 
ben. Nagyon nagy volt, túl nagy az összes jelenlegi 
készletünkhöz, viszont így is felhasználtuk az új 
tervünkhöz, egyfajta kabalaként. 


Ekkor kezdődött az álom – vajon találunk módot arra, hogy beleépítsünk 
valami ilyesmit egy LEGO készletbe? A csapat úgy döntött, hogy talonban 
tartjuk egy lehetséges ‚Expert‘ készlethez az idősebb rajongók számára. Az 
egyik tervezőnk, James Stephenson úgy gondolta, hogy valamivel ki kellene 
egészíteni, így megépítette az ikonikus Jurassic Park kapukat. A T. rexszel 
együtt óriási vizuális hatást keltett, ez a két „vázlatmodell“ pedig annak a 
készletnek az alapja, aminek a megépítésére készülsz. 


Én akkor kerültem a képbe, amikor tervezőnek választottak a készlet 
fejlesztéséhez. A T. rexszel kapcsolatban a projekt vezető tervezője, 
Marcos Bessa a következőt mondta nekem: „Építsük meg a lehető legjobb 


dinoszauruszt!“ A kapukat illetően pedig ezt az utasítást adta: „Ne egy sima 
szürke doboz legyen, hanem egy klassz építmény, esetleg néhány ajtót is 
belerakhatnál, melyek Jurassic Park jeleneteket mutatnak be.“ Tehát csak 
semmi nyomás! 


Az interneten találtam néhány képet az első filmben látható T. rex CGI-ról. 
A LEGO színek, amik a leginkább megegyeztek az eredetivel, a barnák 
és a sötétbarnák voltak, így ezekkel a színekkel kezdtem építeni. Először 
megépítettem Mike dinoszauruszának a másolatát. A film színeiben 
borzalmasan nézett ki, ezért építettem egy nagyobb dinoszauruszt, ami 
viszont túl nagy volt ahhoz, hogy a LEGO forgópántok megtartsák! Készítettem 
kisebbet. Készítettem nagyobbat. Elkezdtem naponta több dinoszaurusz fejet 
építeni, miközben egy olyan ízület kidolgozásán törtem a fejem, ami elég erős 
ahhoz, hogy megtartsa két lábon a dinoszauruszt. Ez beletelt egy kis időbe. 
Kézzel építettem, nem pedig digitálisan. Néhány hét után tucatnyi dinoszaurusz 
darabom volt, ezért az asztalom úgy nézett ki, mint egy múzeum paleontológiai 
részlege. És a kapukkal ekkor még mindig nem foglalkoztam... 


A dinoszaurusz fokozatosan kezdett formát ölteni. A formák és színek szerves 
része elkezdett letisztulni. Egy nap a boka kialakításának ötlete pattant ki a 
fejemből. A csípő erős ízületét, amit Mike talált ki, korábban már finomították és 
egy LEGO Ideas készletben is felhasználták, így azt még erősebbé alakítottam. 
A dinoszaurusz kezdett összeállni, ezért a termékellenőreinkkel együtt (akik 

arról gondoskodnak, hogy minden 
elég jól meg legyen építve 
ahhoz, hogy LEGO® készletté 
válhasson) nagyon örültünk, hogy 
célegyenesben voltunk, így végül 
elkezdtem dolgozni a kapun. 


Hogy elkerüljem a „szürke doboz“ 
problémát, úgy döntöttem, 
a legismertebb jeleneteket 
címkékkel jelenítem meg a kapu 
hátulján. Beletelt egy kis időbe 
kiválasztani, mely jelenetek 
legyenek azok, de a modell 
szereplői végül segítettek a 
döntésben. A készletből végül egy 
nagyszerű, a filmnek íródott szerelmes levél lett, aminek ma már öt része is van, 
a címkék pedig igazán érdekes építményekké varázsolják a kapukat. 


Azonban egy hatalmas tervezői kihívást vetettek fel, mivel azon kellett 
igyekeznem, hogy a kaput elég erőssé tegyem ahhoz, hogy könnyen 
elmozdítható legyen egyik helyről a másikra. De még ez is egy szórakoztató 
feladat volt! 


Már 12 éve vagyok LEGO tervező. Ez az első 
Expert modellem és úgy gondolom, gördülékeny 
építési élményt sikerült kialakítanom, szóval 
nagyon elégedett vagyok a végeredménnyel. 
Remélem, mindenki élvezni fogja az építését!“ 


Casper Glahder – LEGO® Grafikus tervező 


„Mindig is hatalmas rajongója voltam az első Jurassic 
Park filmnek. Valószínűleg ez volt a gyerekkorom legjobb 
moziélménye. 10 éves voltam, amikor először láttam a T. 
rexet, amitől teljesen eldobtam az agyam, és még ma is 
az egyik legbámulatosabb vizuális effektnek tartom, amit 
valaha láttam a képernyőn. Mint akkoriban a legtöbb 
gyerek, úgy én is a dinoszauruszok megszállottjává váltam 
a film hatására. 


A modell matricáin és három minifiguráján 
dolgoztam (Crystal Fontan készítette John 
Hammondot és Ellie Sattlert, míg Mark 
Tranter Alan Grantet alkotta meg). Nagyon 
szórakoztató volt a sérült Ian Malcolmon 
dolgozni. Fontos volt megragadni Jeff 
Goldblumnak azt a jellegzetes kifejezését, 
amikor teljesen komoly arccal fekszik az 
asztalon. 


A Dilophosaurus nyálával beterített arcú Dennis 
Nedry minifigurámra különösen büszke vagyok. 
Azt fontolgattuk, hogy fehér kabátjában vagy hawaii ingében készítjük el, de 
véleményem szerint a Dilophosaurusszal való végzetes találkozásának jelenete 
a legikonikusabb és legérdekesebb. 


A matricák azért fontosak, mert segítenek a történetmesélésben, emellett 
szórakoztató, rejtett kis viccekként is szolgálnak. Néha pedig olyan részletekhez 
is felhasználhatod őket, amiket egyszerűen nem tudsz megépíteni, mert 
túl kicsik vagy olyan formát igényelnek, amit LEGO kockákból nem lehet 
összerakni. 


Ez egy ámulatba ejtő kiállítható modell, és nagyon örülök, hogy a részese 
lehettem az elkészítésének.“ 

